Girart de Roussillon (Manuscrit d’Oxford) - 7
# Girart de Roussillon (Manuscrit d’Oxford) - 7

486.﻿Car li iorz fu ml’t clars en mai au man 6990Soau uente li uenz deuers autan Baleunt les enſeines a cez quiſ an Les batailles ſapruchent ꝑ un camp plan Lai nout trameſt meſſage nul cᵉſtian Ne moinges ne canoinges ne capelan 6995Li cauz ke uencuz ſie gran dou ſeran

487.﻿La bataille comence a ire plene Aiuos dela pⁱmers poin conde brene Gonfanoners ugon ki ſa gent mene Clamet girart tracor e ſa ꝓgene 7000Vi ſerez blos donor el reis de pene E bos le uait ferir e det leſtrene Que del chaual lo met loin ſaſte plene E ponz refert ſi lui quel deſcontene Lui el chaual abat en la uarene 7005E dun bos ſail en pez e ten ſa freine Fiert poncon de ſeſpade tan mal laſene Tot li trenca lo cors tᵒs quen leſcʰene Non direz de girart qui deſcouene Non ꝑdra mais ꝑ uos enor ne rene

7010488.﻿Li iorz fu clarz e genz e ſens tēper E la terre fu plane ſenz encombrer Eſuos girart lo conte el camp pⁱmer Mautalent a uers carle e le cor fier E at douberc la caire e lo col ner 7015f. 122ʳJleuat un ueſtit fort e dobler Li elmes de ſon cap ueriat daur mer E a ceinte une eſpade de brun acer Lance portet trencant de que ben fer E chauauge un chaual ſor baucan ner 7020Large at la forcheure ſoz lo brager E ſenbla ben riu conte e fort gerrer E partit dentre ſeus trait dun archer E uait ferir un conte berenger Tot li troquet leſcut ſoz lapoger 7025Ni a defes li fers contre lacer E crabentet le mort en un ſender Aiqui ioinent borgoin e beuruer E chaſat e eſtrange e ſoudader Aiqui uiſez ſens daſtens aitant aſcler 7030Tan cous ferir de dreit e trauerſer E tan chaual uoiant de chaualer Bos out de bataille lo coup pⁱmer

489.﻿E uos par la bataille conte folcon E ſilaira a carle tot li deſpon 7035Treis en a derochaz e mort con E uait ferir de droes le prot gacon Noi at contre ſa lance oberc foiſon El cors li mes a tot li gofanon E crabentet lor mort loin del arcon 7040Des poinz li chait lenſeine o lo dragon Eſloc branlet la genz au rei carlon Del camp les un getaz a eſperon Toz les ougrent uencuz ſenz achaiſon f. 122ᵛQuant es deſobre deſtre lo uiel aimon 7045Peirun de mont rabei el conte ugon V une compaine abet qui male fun E uenent eſcridant eſtaz baron Dehe ait en la caire e el grenon Qui mais i fuira ꝑ borgeinon 7050E carles quan les ueit ml’t li ſa bon E girant mal a girant e a boſon

490.﻿La o uenunt au rei cil ſuen fieil Toz ere blouz e purs de bon conſeil Viaire les ke dex per lui reſueil 7055E uos peiron pⁱmers de mont rabeil Ne uis ui chaualer melz ſapareil Lance porte e eſcut blanc e uermeil E uaiᵗ ferir pⁱmers gauter nameil Tal li donet el piez ſobre uerteil 7060Que de ſa aſte uolerent li aſcleil Aiqui uiraz ioſtar tan franc donzeil

Noi a tan bon uaſſal ne tros pareil Tot trencant a eſpades caſp e cabeil Viraz tan donzel mort ꝑ cāp caumeil 7065Dun reſplendunt li elme contrel ſoleil

491.﻿Que lai ora goſterent ꝑ tal aigei Gaires n̄ i a lance qui n̄ pecei E uos ꝑ camp peirū de mont rabei O lui cent chaualer e trente e trei 7070E fu caſcuns armaz de ris conrei De la o ueit girart moſtret la dei Or podez ueir conte de riſ bofei f. 123ʳSel ploges ke ben fus a noſtre rei Mais ne trobe ſos cor con ſe ſoplei 7075Ne com puiche ſeruir autrui que ſei E girarz uen poinent per lo caumei E uait ferir giun de mont ſegrei Denant peirun labat mort ges enquei E cil refert ſi lui fei que uos dei 7080Quel cors li met de ſaſte o lo fer frei Vimais cuit ke girarz li cons folei

492.﻿E uos poinent neblun cel de bordele Seneſchal fu girarz de ſeſcudele Peirun de mont rabei ꝑ non apele 7085E peires quan loit ne ſi recele E part de la conpaine que il chadele E nebles le ferit ſoz ca forcele Que loberc li trenchet e deſclauele E troquet lo coſtat de ſoz laiſele 7090E peires trait lo brant uert alemele Tal li donet el elme que toz cancele Vn caire len abat lon la maiſele Les chabelz li ras prof de la ceruele Lai iuraz tan donzel lomar de ſele 7095Tal mil en iacent mort une uauzele Jouencel e meſchin iouente bele Dun lo dol ſeſpant loin e la nouele Deus de qual camp ſe plait tante donzele E tantes ueues doines iouenzele 7100Qui ſe claiment damins paubre meſele

493.﻿Merianz uint poinent uns romanz bret f. 123ᵛNon ſenble gins del cors per pis uaſlet Non pout trobar o lui qui lanz ni get Ben fu chaucat eſtreit de mut abet 7105A gofanon ſotil dun amoret E gros aſte e lance dencracier uert La mort ab un uaſſal port en ſunníet E uait ferir focuel de mont folet Que grabentat lo mort laz un golet 7110Atant carles girart fors del camp met

494.﻿Jſte bataille fu el tans de mai Que carles e girart li cons la fai Per plan ſoz roſſillon e per garai

Deus tanz uaſſaus nafraz e morz lai ai 7115As girart ſunt li dol e li es glai E quant co ueit lo cons que mal eſtai Quant ueit franceis ſobrar el rei de lai E fu nafraz el cors quel ſaine a rai E ueit fuir les ſeus e ca e lai 7120Per confundu ſe ten e ꝑ ſauuai Folco le pres per frein irat len trai Dis gilbert e boſun traes uos cai Sel conte ſunt dolenz e al rei plai

495.﻿Ere ſen uait girarz a dreit bandun 7125E gilberz e dun bos e dan folcun Fuient ꝑ unes uies un plan canbun Ml’t ſen anneſſunt ben aiquiſt barun Quan uez uos a trauers lo conte ugun Peirun de mont rabei uel uiel aimun 7130Vges uen ateinant conte boſun f. 124ʳA deſcubert lo fert de ſon bliſun El cors li met [la l]ance el gofanon E o lui le ferirent ſet conpainun E crabentet len terre fors del arcon 7135Aiqui lunt manures mort en un ſablun Entre gilbert lo conte e dan folcon Lai preſtrent de lor fraire uengeiſun Aiqui es unt ocis lo conte ugun Tan ſobrerent la gent del rei carlun 7140Quil les clauent dentor e denuirun Lai ociſtrent gilbert preſtent folcon Tuit le uoudrent ocire fors dan peirun Qui lamenet au rei por gariſun Girarz ſen eſt eſtors a eſporun 7145Alcon granz eſt la rote ca lui ſapun La uie li unt toute de diiun De nuit ſen eſt annaz a beſencon El reis deſſent el prat ſos roſſillon Lai li unt p̃ſentat tan riſ pⁱſun 7150Jl iura damlideu lo rei del trun Demain pendra folcon a mont argun Per mon cap co dis pieres dan reis uos non Quant as pres en batalle tan ris baron Que manaces a pendre come lairun 7155Mais ſi auer nō uous ſa radencon Ben lo pous faire metre en ta pⁱſon Per mun cap dis carles garniz en ſun Jamais n̄ caucera ſon eſperun

496.﻿Ere ſen uait girarz ml’t ſolement 7160f. 124ᵛCai ſunt remaſu ſui bon parent Tal dol en a au cor per tot ſenſent Sobre el col del chaual paſme ſouent E uen a beſencon au ior paruent Carles ſoz roſſillon el prat deſcent 7165De maint riche priſon li fun p̃ſent

Jl apelet ertaut e diſt li gent Viſcons es de diion uai ſi me rent Eu te dera tant aur e argent Que tuit ti paubee amin ſerunt manent 7170E ſi encui n̄ ai lo mandement Fel ſie e maluaiz ſi non te pent Far meſtot dis ertaut u͞r͞e talent Primers parlet danz uges de maireuent Don prenez en oſtages ſenz maitenent 7175E lo reis ſi faut bons e ſaigrement Artauz monte aiqui es uait ſen poinēt Des borzes de diion cinc cent Quel reis ſou de pⁱſon ꝑ is couent Carles chauauge apres ſenz maitenē̄t 7180Lo caſtel li rendrunt tot ueirement De celz qui la intrerent premerement Aiqui un donzel girart parent Demande li conteſſe e uait querent Dedins un moneſter la trobe orent 7185E preie damlideu omnipotent Que gariſſe girart lui e ſa gent Li duncels de bun aire ꝑ bras la prent Conteſſe mou daiqui n̄ fare lent f. 125ʳJſ caſtels eſt traiz quel reis lo prent 7190Vencut ſunt en bataille u͞r͞e garent Girarz ſen es eſtors non ſai coment A beſencon annet eiſer fuient E quant la donne lot paſmade eſtent

497.﻿La donne ſe paſmet ſoz marbre blau 7195E uos dinz lo caſtel uiſconte artau Enuiron lui bordeis tuit bon e mau E caſcuns porte ſache o ſa deſtrau O lance o giſarme o ar menuau Vnt ſazide la tor el mur de chau 7200La donne auit la uoiſe e bateſtau E ſat la traiciun e fu li mau Apelet ugonet e folche airau Caſcuns mete la ſele en ſon cheuau Jſſen nos en la fors per lo portau 7205E laiſen la garene tinez lo gau Entros ca beſencon tot dreit leſclau Se girart pois auer rien ne quer au

498.﻿La donne auit la uauſe le dol eſ criz Que lai li bordeis funt ꝑ lor mariz 7210E entent de girart cō eſt maudiz E apelet ſei laſſe pecheriz Seiner li mens conſelz n̄ fu auiz Non laiſſe portar pailles dras ne tapiz A treis donzelz ſen iſt ob eſcariz 7215Entros ca beſencon li furent giz

499.﻿E cant fu nuit ſi uen a beſencon En une cambre uoute labat ugon

f. 125ᵛTrobent gezent girart de roſſillon Plorent baiſa ſa boche e ſa faicon 7220E demandet ſes ſains e diſt que non Car un pau ſui nafraz ſoz laucoton Conbatus ſui a carle en plan canbon Perdut ai mort gilbert e dun boſon Co me dient quel reis tent pres folcon 7225Eu les laiſet traſ mei lei de felon E con coars reueiz a uolpillon E peiſe mei que uiu que mors n̄ ſon Seinor diſt la conteſſe laiſaz aicon Conortaz uos de fait e de razon 7230Pois deus uos a eſtors deſ mans carlon Non auez mais ami en iſ reion Qui ia taiut de gerre ne ren te don E ſobre tot tem ml’t de traicion Annem en ungrie au rei otun 7235Qui fraire german fu mon paire auſon E girarz reſpondet garniz en ſon Atan uez un meſſa qui li deſpon Quel reis carles cauauge el e li ſon

500.﻿Li meſſages intre ꝑ pauement 7240E fu naz de diion filz freelent E uient plorant de dol ſes ols terdent Seinor carles cauage a ſa grant gent Er li aui iurar ſon ſagrement Non aura mencon ſi el uos prent 7245Ml’t me uait diſ girarz mauuaiſement Car non ai cheualer ne porſiuent f. 126ʳA que tenne caſtel ni caſiment Seinor diſ la conteſſe trop o faiz lent Que ne conduis ton cors a gariment 7250Aiqui es eſt leuaz e coniat prent

501. Er eſt montaz lo cons e coniat pris El ne furent mais ſet diquel pais E ſa mullers fu luiſme e eniois Que annon⁎fu donzele qui melz fezis 7255Por ſon don girp ſa terre e ſos amis Ere ſen uait girarz cō om faidis E fu ml’t grans li dols can ſen partis El ſat bien en ſon cor com om maʳris Tote mut ceuaugeren tro iorz clarcis 7260El reis a beſencon uient ſi la pres

502.﻿Girarz ſen uait de terre a plein poin E lo reis non eſt mige prez dun codoin Qui tᵒp maintient orguel dis n̄ a ſoin Tote nuit cheuaugierent eiſi enbroin 7265Que uns n̄ i traiſt cauce ne co qui poin E uinrent a une aige au gas de groin T trobunt loherens li ſet borgoin E ne cuit que remainne maiſ ſenz beſoin Anz en uolerunt daſtes eſclaz e troion

7270503.﻿Girarz les a es gas pⁱmers chauſiz E eſt tornaz aſ ſeus e ſi lor diſiz Seinor as uos en dez del oſt partiz Jamais nes troberem tan eſchariz E uuel uos ml’t preiar ſiunt feriz 7275Cil reſpondent ſeinor quan ben o diz f. 126ᵛLez donnes out laiſſades ſoz uns iariz E ſunt uengut enant deſcuz cubriz [E]re porrenz auir des la raiz Per tant ne fu eſtors melz eſbaudiz

7280504.﻿Loherenc e borgoin ſunt coinegut Non ſe rendent paraule ne ſalut Mais la o ſe troberent ſunt ſe ferunt Girarz ioinz a ugon de ual chanut Tal li det de ſa lance tot lo feſt mut 7285E crabentet lo mort el prat erbut Seu conpaignū i runt tant ben ferunt Que les cinc en unt morz catre abatut Cel non i at qui uait del ſanc ꝑdut O cabel de la teſte raz o tondut

7290505.﻿Lai o borgignun ioinnent qui ſunt egres Aiqui ac un unſeigin om girart es E ten ſeſpade nude delz fu tan pres Tal donet aimar quel cap en res E loherenc tornerent le dos de tres 7295E borgoin les encaucent ades ades E ꝑ hoc cinc en unt mort e catre pres

506.﻿Entro ke a un pui dura lenchaus E ginemarz ſen fuit par unes uaus Trobet uint cheualers del oſt reiaus 7300Fu engilz e cadelz lo cons giraus Qui fun fraire ugon del cāp mortaus E a li eſcⁱdat donet eſtaus E contaz noues e diiaz caus Don girart encontrames e ſos uaſaus 7305f. 127ʳAnne(mes les ferir) e el nos taus Canc neguns n̄ eſtorz ne bo(ns de mau)s Mais pur eu qui men uen ꝑ uns cōbaus Vr͞e fraire i iaz morz en uns pradaus E girauz eſcridet er aſ cheuaus 7310Eſ les uos adobaz de ſoz unˢ faus E ginemarz leſ gide a lor eſclaus Se girarz nac an dol el li creſt taus Quainc not maior ſēz mort nus om mortaus

507.﻿Er tien girart lo conte ben por fol 7315Qua pet eſt deſcenduz laz un uinol E uolent ſei diſnar dun foacol Done laige a un elme non dautre orcol E cant ſe regardet per un puiol Si ueit uenir giraut qui ad grāt dol 7320De ſon fraire ca mort el prat plan ſol Seinor ere manguſt qui mangar uol

Mais garc ke ſe defende eiſi con ſol E non quer (uiure mais) pos dex ne uol

508.﻿Girarz les ueit uenir iraz de breu 7325E ſunt uint cheualer chaſcuns a feu O caſtel o marcat faire o tonneu E uent denant girauz trait dun archeu E a li eſcridat dun chaneleu Mon fraire mauez mort aco ſai eu 7330E cuit que au montar aurez releu Canc li uoſtre ne uos nōe at ta greu E girarz reſpondet co eſt en deu Or eſt montaz li cons ꝑ ſon eſtreu f. 127ᵛE corent le ferir el e li ſeu 7335A uos laſenblar mal el partir greu

509.﻿E ſet ioinnent a uint non es egau Girarz ioinz a berun e dec li tau Que crabentet lo mort en un pradau E ſel les a ocis de co cui cau 7340De tot en tot girart en auint mau Non eſtortrent ke dui plus a cheuau E ſa mullers la terce ꝑ un uinau Qui ſe mes en ligliſe ſain nicholau Girarz uen en ardene en un bruel gau 7345Aitant i demorent ke la nuit clau

510.﻿Girarz es erdene o lo ſeren Non eſt li cauſe el mont dō age ben Vit ſon uaſſal nafrat qui per lalen E pres lo per la regne del dorat fren 7350Et eiſi fors del gaut al monſter uen E trobet un hermite bon creſtien Qui li a fait bon feu e let de fen Cocet i lo nafrat li couenen Veit li de uermeil ſanc tot plein lo ſen 7355Demandat ſi garan diſt n̄ per ren Jamais ne uerai ome de mon terren Girarz en fait tal dol cō aparten

511.﻿Jl es eiſiz del bos uen au moſter Lor cheuaus arenet a un laurer 7360E demandet les noues de ſa muller El eiſi de ligliſe ten un ſauter O leu fu engois nece rainer f. 128ʳQue ia en nule terre gencor n̄ quer Demandet ſen iſ loc aueit clerier 7365E lermites reſpont n̄ eſcoler Vi at paſſat ſet anz e iorz derer Que gart une donzele en recluſer Qui fun fille berun niece diſder El la ueſt e conroi de quo que quer 7370Per hoc fait lo uaſſal confeiſoner E larme ſo partit del cheualer Girarz en fait tal dol mentir n̄ quer Que tire ſos cabelz eſ poinz en fer

Aiqui n̄ ant candele ni encenſer 7375Mais la croiz e lo fou e lo braſer La nuit uinent garcon lairun fraiter Qui li emblent les armes e ſon deſtrer Vez uos un dol ſobre autre e enconbrer

512.﻿Que la nuiz eſt paſſade el iorz eſcans 7380Ben ſabes cheualer ke fu dous grans Quan lo cons pert ſes armes els auferans Lai remas eniois a deu comans Pois la pres a muller le cons bertrans Qui tᵒp mainten orguel nol prez unſ gans 7385Per girart uos o diu qui maintint tans Quen fun deſeritaz uint e dous ans Mais pois fu tauz la fins con dis li cans Que anz meillor n̄ fes nuſ om uiuans

513.﻿Quant la nuit eſ paſſede e li iorz elcraire 7390E girara ac perdut n̄ ſat que faire Mais clamet ſei dolent caitif pechaire f. 128ᵛE lermites lor dis non facez fraire Mais preiaz damlideu lui e ſa maire Quil taiut e conſelt quil pot ben faire 7395Veez uos ci la uie dreit a rācaire E paſſerez dardene un bruel de caire Troberez un hermite anz quannaz gaire Tant es uielz e floriz que terre flaire Per deu co diſt la donne lai uuel eu traire 7400Cel nos conſeillera que poiren faire

514.﻿Co fait bien li hermites quel les aſene E de quoque ꝓs dom ke det lor cene De pomaz quil a fait e pan dauene Pois lor moſtret la uie aitant les mene 7405Que lor paſſet une fai del gaut dardene Vienent a lermitage de meriene Troberent lo ſaint ome qui ꝑ deu pene JI non a drap ueſtit mais pel cabrene. Les eſcriz leiges uielles ſobre leſquene 7410Nuz cotes e genoilz a terriene E preie ma mariau la mazolene Que cel prec li doiſt far dun biens uos uene

515.﻿Li ſainz om quant ot faite ſorazon Tornet ſei uers girart de roſſillon 7415E uent ſi apoiant a un baſtun Dum e͞e uos amis de cau reion Seiner co diſt girarz de la carlon Mos paires e mos aiues fu a mal ſon Jl me rendet borgoine e auignon 7420Sil ac uers moi bon cor e eu felon f. 129ʳTot per un meſclane de ſa maiſon Que bos ociſt teuri ꝑ quel maus fon Sobre mei en mes carles lachaiſon E ꝑ hoc n̄ ſufri anc traicion 7425Carles me moc fort gerre e gᵃnt tencon

Et eu getai de camp de tal randon Non donaſt por paris ſon eſperon El men a ſi rendu lo gaardon Que ma onor ma toute e mon reon 7430En ungrie en annes au rei oton Diſte donne me peſe qui mare fon Mes cheuaus mont enblat anuit lairon Or nos eſtot anar come peon Per deu ſi uos requer conſeillez on 7435E lermites dis ml’t laurez bon Mais que enuit prendez arbergeſon

516.﻿Aſ les uos arberiaz e remaſuz Entros que len demain quel ſolelz luz Que li det penetance li ſainz canuz 7440E det li tal conſel ſil eſt creuz Ja mar aura paor que ſoit ꝑduz Girarz pres ſos cabelz ſis a rumpuz E pleuit damlideu e ſes uertuz Que iamais nō ſeran raz ne tonduz 7445De ci que en ſonor ert reuenguz E de borgoigne ſie dus coineguz Dˉs iſ pleuimenz fu tant atenduz Anz fu uint e dos anz cons abatuz

517.﻿Quant la nuiz fu paſſade el die encance 7450f. 129ᵛLi ſainz om li a fait de bien enprance Amis ſe uos auez dreite c^{ꝛ}ance Seinor e ai en deu bone eſperance Pardonaz tote gent male uoillance Seiner e oc non mais cau rei de france 7455Amiſ no li feſtes auc lííance Seinor oc per non ſens e per enfance bEntros que li ferai de mort dotance Se iamais pois portar eſcut ni lance En qual ke gen p̃ndrai de lui ueniance 7460aSeiner ia ne prendrai ior penitance aOr naiaz de bon cor la repentance Granz pechaz diſ lermites ti deſenance

518.﻿Bons om cōment te cuides maiſ uēiar Quan tu eres ris om de co qui par 7465Si ta carles coques co toi contar Seiner co diſt girarz nos quer celar Sentros au rei oton men pois annar E ſol cheual e armes pois cobrar Eſſaierai en france de repairar 7470E de nuiz e de ior a cheuaucar Or carles gran parz ira chacar Eu ſai bien les forez u ſout berſar Lai me quit de ſon cors felun ueniar Pecaz co diſt lermiteſ te fait parlar

7475519.﻿Quan lermites lauit uez liraſcut Molt fu ſaiues de letres tant a leſcut Bons om or ſai qui ta ſi confundut

Cil orguelz que troberēt li cornut f. 130ʳQui iuſ de ciel en furent abatut 7480Augres furent en cel de gᵃnt uertut Per orguel ſunt diable deuengut De la o eres cons de grant ſalut Pechaz ta e orguelz ſi confundut Que ne poez aramir mais cas ueſtut 7485Enquere mas gehit e coinegut Se pos auer cheual lance e eſcut Cauciraſ ton ſeinor en gal follut Pecaz e enemis ta decobut En iſte uoluntat criem que te tut 7490Aiduns taura tot quite cōqueſut Quan la donne ot parlar lo ſaint chanut Ele li chai au pet baiſat li nut Aiqui ploret aſſaz anz que remut Seiner ꝑ deu marcet del mal uengut 7495E lermites len leue ſa reſpondut Ne uos ſai conſeillar dˉs uos aiut Car iceſt ſiecle e lautre aues ꝑdut

520.﻿Bons om co diſ lermites ke naſ paor Quen ton iouent aſ fait tante felor 7500E as en mal uſat de tei la flor Encore uols ocire ton ſeignor Ja puis ne troberas clerc ne ſaintor Ne bibe napoſtoille ne doutor Qui te dun penitance a negun ior 7505Que la deuinitaz e li autor Nos moſtrent en la lei au redēptor Qual iuſtiſe on deit faire de tracor f. 130ᵛDeſmenbrar a cheual ardre a chalor La poudre de celui lai o chai por 7510Ja pois ni creiſtera erbe ne labor Arbres ne rins qui traie a uerdor Non pout mudar la donne que n̄ plor Girart por quei fazez tan grant folor Pardonaz tote genz mal e iror 7515E a carlon lo rei enperador E donne e eu ſi faz per deu amor E lermites reſpont deu en aor E de ſa part me clam uoſtre feſſor Que ſil faiz de bon cor e ſenz dotor 7520Enquor auras barnat terre e onor

521.﻿Er li a fait girarz canquil li quis Li ſains om en ot ioie e ſi ſen ris Que giraz li otrei tot can li dis Que pur cheual e armes li gerpis 7525Tros cau ior e au terme que li mis Que aura ſos pechaz toz penedis E cuel en ſen benfait tant cum ert uis Aiqui ploret girarz cant en partis E lermites les ſeines e benedis

7530E enſegnat la uie per gaus antis Marchaders encontret anz que neiſis E demandet dun ſunt don de paris E uenem de bouere e dungreſis Caus noues del rei de quel pais 7535E cil reſpondirent dō nō eſt uis Carles lo reis de france lai antramis f. 131ʳPor don girat lo duc ſei la uengis E la donne diſ moz ſes pauoris Eu fui lai o girart en terre mis 7540Li marchader en rendent a deu mercis Que grant gerre noſ fes e mal toſ dis E girarz quan lauit ſi ſengremis E ſe tengeſt ſa ſpade un en feris Bon grat nait li ſainz om qⁱl le pleuis 7545Cil lo diſtrent en france la lodois Carles en at tau ioi toz ſes baudis

522.﻿Li marchader lo content en france aſ lor Que giraz ere morz tot de freſchor Grant ioie en fait lo reis qui que ſen plor 7550E tuit ſi enemi grant e menor Ne mais cil nobil ome ancienor E cil en ont grant dol por ſa ualor E la reine en fait ſor toz maior Quel cons non a nul eir de ſa ſeror 7555Qui apres ſa mort tiegne dor de ſonor Er laiſſerem del rei de ſa baudor E dííam de girart ca grant dolor

523.﻿En is loc que partit des marchaders Entrat en unes uies maluas ſenders 7560E trobet molt maus pas e enconbres De runces e deſpines e daiglenters Deualet en unſ uauſ ꝑgunſ e ners E trobet ſobre une age douſ pauſ moſters En un ſaint ermitan ca nun garners 7565Quiſ erberiat la nuit ml’t uolunters f. 131ᵛNe lor dona de taz nautres pluers Mais pan dorge alaiſiuers E laige freide e douce de fonteners La nuit ſe iaz girarz e ſa mullers 7570Entroſ que lendeman reſt el tempers

524.﻿Ere ſen uait girarz egal ſolel Ꝑ un eſteit ſender laz un caumet E trober une font de ſoz un tel E cocha ſen lunbrer per lo ſolel 7575E uol ſei condurmir quil a ſumel Mais non cuidaz del conte gaire i durmel Abanz plore des uelz tirel cabel Diſt melz uougrei eſtre morz ē plan cāpel Quel reis loges ocis e ſi fiel 7580E ſa mullers li dis non far donzel Mais pregen damlideu quil nos conſel

525.﻿E de qui erberiet a un repaire Dun ſunt mort de ſa gerre li fil el paire E aui ſei maudire e fille e maire 7585Entre lo dol e lire e lo mautraire Si non fus ſa mullers n̄ uiſqueſt gaire El eſt ſauie e cortoiſe e de bone aire Que ne paraula melz nus predicaire Seiner laiſe lo dol ſi ten eſclaire 7590Toz tens fus orgueillous e gerreaire Bataillers e engres de ton afaire E aſ plus omes morz non ſaz retraire E lo ris paubreſiz e tout lor aire Er en prent deus iuſtiſe lo dreiz iuiaire 7595f. 132ʳMenbre tei del ſaint ome del bois de caire Qui te det penitence de mal retraire Enqᵒre auras tonor ſi la uous faire

526.﻿E daiqui erberiet apoiz cairaz E paſſent li chemin de ſet contaz 7600Aiqui aprent taus noues qⁱ fun uertaz Par aiqui eſt meſſaies tres er paſſaz Carles na cent trames enuers toz laz Qui trobera girart ſi eſt menaz Daur e dargent li ert cent uez peſaz 7605Seiner dis la conteſſe quer me creaz Eſchiuen les caſtels e les citaz E toz les cheualers e les poeſtaz Que la felnie es granz el cobeitaz Car ſeiner uoſtre non car o caniaz 7610E el li reſpondet ſi com uos plaz Aiqui es ſapele iocel mauiaz A un licrer felun eſ erberiaz Ca felireſſe muller e el mauuaz Lai li prent maleuez e maus aſſaz 7615Que de carante ior ne fun leuaz Troſ la nuit de nodal que deus fu naz Jl lo feſt deualar de ſon palaz En laruol dun celer de ſoz uns garz Aiqui a la conteſſe dolent ſolaz

7620527.﻿Girarz iaz en laruol ni a ſeruent Fors ſa muller quil ſert molt bonemēt Atant les un gahel qui a le uent Que deus li a trames tot ueirement f. 132ᵛE li aporte un drap denant leſtent 7625Donne per amor deu omnipotent Qui naſquet per tau nuit en belleent Me tail e cos diſſel iſ ueſtement Ele dis uolunters ſempres lo prent E tailler e coſet de maintenent 7630A laſte o contrerent cil ſuen ſiruent La pautonere coſt molt couinent E li trameſt ueſtir dun ſen parent Mandet li quel coſeſt toſt e non lent

Ele diſ al meſſage umiliment 7635Amīſ eu men cos un a plus manent E pois prendrai lo ſon ſi tant matent E cil li recontet tot enſement Jla uen per degraz aual corent A lei de ſatanas iradement 7640E gitet los tot de ſon baſtiment

528.﻿Aitant male muller non uiſtes anc Con les a fait getar fores el fanc Lo cons non a uertut ni car ni ſanc La conteſſe lo pres per me lo flanc 7645Jle ſun feiule cauſe echaunc anc Vns ꝓſdom les gardet qua lo cor franc Fait de ioſte ſon fouc oſtar un banc E fai li faire let molet e blanc Pois li det ueneiſun e peis deſtanc

7650529.﻿Qvant furent chaagut andui el brac Aiqui paſmet la donne de dol que ac Lo ꝓſdom leſgardet ſi com deu plac ſ. 133ʳE fait len aportar tot freit e flac Lo o li fes laz ſon foc e let o iac 7655Pois li det car de bos e peis de lac E retet lo tant que gari lac

530.﻿Girarz ſe regardet e iac enuers E non a maiſ les oſ lo cuir euſ ners E deus diſ el tant es uers moi teners 7660Les obres que ai faiteſ molt lai me mers Folche e landriſ mou diſt cil de niuers Bernart folcher ſegin bos e gilbers Poſ ueſquei apres uos molt ſui cuuers E ſa bone mullers lo cap li ders 7665Car ſeiner laiſſe eſtar lonor que pers Quar ſi mal cuelz en grat mellor cōqᵉrs Pois li deſpont deſ ſaumeſ dauid tᵉſ uers E contet lui de iop qui fun deu ſers E ſon ſermon o diſt ſainz rigobers 7670Que co fun uns miracles granz e apers Que dex feſt per iſ conte qui tant fu fers Car ſel ne fuſt faidis e tant deſers Ja ne partiſt de mal ne fuſt conuers

531.﻿Qvi uos aconterie tanz enconbrers 7675E la fanſ e leſ ſeſ e deſtorber Eiſi con diſt leſcris queſ eſ moſters Vint e douſ anſ fu ſi li fors gerrers Que non ac de ſa terre catre deners Anz eſt en alemaigne don fu lohers 7680Vn ior intre en uns gauz gᵃnſ e pleners E auit une noiſe de carpenters ſ. 133ᵛE ſeget tant la uoiz per les ramers Que trobet a un foc douſ charboners Cil unſ fu gᵃnſ e laiz e tenſ e ners 7685E a nom garins bruns lautreſ reiners

Ci fun unſ petitez unſ ranproners E apelet girart e diſt primers Amiſ diiaz dom es eſ penaders Car portes iſ carbon ſeiaz colers 7690E ſeiaz del gain dres parconers E giras reſpondet don uolentiers

532.﻿A girart ſunt li dui trei conpainnon Caſcuns a pres ſon fais el con lo ſon E ſunt eiſi del bos per plan cambon 7695Vienent aurilac ſoz torilon Chaſcuns ſettan dener uent ſon carbon Gerart ueit lo gaain e ſat li bon Cil nen unt plus de lui mige un billon Or li doinz dex oſtal e tal maiſon 7700Ꝑ quei poiſſent uenir a gariſon

533.﻿Eſ rueſ dauri lae en la ſobrere En une maiſon pauce eſtre mere Eſ erbergies girarz chies la ſaunere Ceſt une ueue fenne bone aumonere 7705De li ferunt ſiruent e chamberere Girarz ſa ben dardene la ch[a]rere Jl a bone uertut forte e plenere E uait ſouent la rue obergere Eſ loc fu la conteſſe taillendere 7710Con no uiſtes de mans tal fazendere f. 134ʳNi a donne tan riche no la quere De ſes obres faire ne li profere E diunt cil donzel e gent legere Parlunt tot ſon oient e enderrere 7715Eſgardaz la beltat ca carbonere Ses uilans del carbon no la fes nere Nogiſt tan gente donne dinz bouere Vi donne ꝓz e gente e bone obrere Por quas pres a marit carbon fadere 7720Jle reſpont qui fun ſaiue parlere E qui ben lor ſat eſtre menſongere Seiner mercet por deu e por ſaint pere Trobet mei orfenine pauche bergere E me preſt a muller deuſ lo li mere 7725E poiſ me fes aprendre a coſturere Non ſai plus gentil ome de lui o quere Quel non eſt de ca mar diſte ribere Ni a un tan felun de male terre Aſſa duce razon tot nol conquere

7730534.﻿Li gaaⁱnz del carbon uen ꝑ talent Cil le funt il le porte e lo uent Vin e dous anz uont eiſi uiuent Entros ca une feſte caren pernent Vaſſaus qui doit quitane lo ior la rent 7735E ait la lo cons gontelmes el dus dagent Girar la uait ueeir o lautre gent E fu lomeſ deſ autres en ſon geſent

Entros braz ſa muller qui char lo tent La donne les uaſſauſ ueit burdiſſent 7740f. 134ᵛE menbret li de loin nuriment De girart qui ſolie faire enſement E ac tal dol el cor par poi ne fent Laige li chiet des uelz e len deſcent Sor la barbe girart li uait chaent 7745E li conſ ſe drecet diſ ſon talent Donne or ſai ke tes cor uers mei repent Care ten uaiſ en france ſenz maitenent Eu te iurerai ſor ſainſ uercent : Jamaiſ ne me ueiras ne tei parent 7750Or oi co diſt la donne ſenz de iouent Ja damlideu no place omnipotent Seiner per quei parlaz tan malement Que eu ia uoſ gerpis a mon uiuent Ne maiſ cau me ſaudrie en foc ardent 7755E lo conſ la baiſat ſenz meintennent

535.﻿Seiner ſe mes conſelz en fuſ auiz Noſ torneſem en france o fuſ nuiriz Or a uint e douſ anſ que neſ eiſiz Et eſſez de mau traire roz e fraitiz 7760E ſi podez trobar lenpereriz A cui uoſ fuſteſ ia amius pleuiz Ja non ert tan fel carles ſoſ mariz Ne uos i quere plai dunt ers gariz E girarz reſpondet benſ eſ que diz 7765Eu lai men irai tot ſui garniz

536. Lo cons girarz en prent ſon conſel breu Non laiſerai ꝑ ren ꝑ man non leu E a la meſſe auie a ſaint andreu f. 135ʳE a preiat lo ſainte damlideu 7770Reis del cel met en cor au ſeinor meu Que me pardunt ſa ire el e li ſeu Ꝑ quen rende maſ terres e mon feu Poiſ ſe meſ au chemin molt o fai greu Au digos de la cene ſemblant romeu 7775Erberiat a orlins chies loſte erueu

537.﻿Erueus li oſtelers fu ben autis E apelet girart molt genz li dis Dum es uos amius de cau pais Quer annaz a ca cort ſi ſerez mis 7780E preiaz la reine ke uos ueſtis Per deu co dis girarz non ſui apris Seiner dis la conteſſe ſeiaz peruis E ne uos eſmaiaz du cars amis Paraulaz o lei per cau ke gis 7785Lannes annaz lo cons molt a enuis Entres autres romeus girarz ſaiſis Atant es aimar clers de paris E quant il ueit girart fai lun fein ris Veez uos ceu truant a ceu cap gris

7790Enquel pout gaainar de quel garis Donc a poor girarz queu coⁱnogis E ne fu gins ſegurs quen annes uis E cil ſe trait uers lui per poin le pris Dun uilan patuners ke ca queſis 7795Si ne niere por deu eu uos feris E leuet lo del renc e len partis Gran ioi en a girarz can le gerpis f. 135ᵛE uen a la conteſſe e ſi li dis Pechaz nos a menat en is pais

7800538.﻿Seiner dis la conteſſe ſabas ke dirai Per deu ne te caut metre en tel eſmai Car eu ai bou conſel que te dirai Deman ſera deuenrenſ com per deu fai Enque nuit la reine en cerche uai 7805E cum er au moſter annez ren lai Baille li iſt anel quen te dirai Quele uos donet de cor uerai A tot ſa druerie ueient geruai El gonfanon de france e bertelai 7810Seiner tu me bailaz eu la gardai Per nul beſoin cauges an non laiſſai E girarz reſpondet car ben lo ſai E des pos lo uolez lai men irai

